Dit was weer lekker om 'n Bok-ondersteuner te wees | Maroela Media
Dit was weer lekker om 'n Bok-ondersteuner te wees
Aphiwe Dyantyi – die vreugde van 'n eerste toetsdrie (Foto: GB Jordaan)
Dís mos soos dit hoort.
Wanneer die Springbokke, Wallabies, All Blacks en die Poemas in Junie teen die keur van die Noordelike Halfrond speel, behoort hulle te seëvier.
Dit is in die middel van hul seisoen en die plaaslike toestande behoort in hul guns te wees, want die toerspanne is aan die einde van hul seisoen voos gespeel.
Wanneer Engeland, Ierland, Wallis en Skotland aan die einde van die jaar teen spanne van die Suidelike Halfrond speel, behoort die skoen mos aan die ander voet te wees.
Die Suidelike Halfrond is ná die naweek met 3-1 voor ná die Bokke die Engelse met 42-39 geklop het, die Wallabies die Iere met 18-9 gestuit het, die All Blacks die Franse met 52-11 verniel het, maar die Poemas met 10-23 teen Wallis vasgeval het.
Daar is eintlik 'n baie klein gapinkie tussen die wêreld se voorste agt spanne en dis hoekom daar groot skommelings in Junie en weer November op die wêreldranglys te wees.
Handre Pollard, wat Saterdag op die aanval en met sy werkverrigting uitgeblink het (Foto GB Jordaan).
Die All Blacks en Iere behoort in die eerste en tweede plekke op die ranglys te bly, maar die Engelse sal beslis afskuif en die Bokke en Wallis op.
Wat kan 'n mens leer uit die naweek se kragmetings?
Dat die oud-Springbokafrigter, Allister Coetzee, kwaai kleigetrap het met sy spankeuses en spelpatroon. Dis geen geheim nie, want hy het Springbokrugby op sy knieë gedwing.
Geoordeel aan Saterdag se vertoning teen Engeland, hoe kon Coetzee vir Willie le Roux en Faf de Klerk eenkant toe gegooi het? Hoe kon hy Duane Vermeulen nie behoorlik benut het nie?
Ja, hulle het nie baie selfvertroue gehad nie; en ja, hulle spel het agteruit geboer en ja, van ons skeptici het in 'n paar gevalle met hom saamgestem.
Soos kollega Wim van der Berg tereg opmerk, een swaeltjie maak nie 'n somer nie, maar as Bokke op hul vertoning kan voortbou, is daar mos baie lig in die tonnel.
Dit sal nie makliker gaan nie. Ek is seker die Engelse sal opstaan en terugveg, maar nou is Eddie Jones met die rug teen die muur en moet hy die skerwe optel.
Op die Bokke wag daar ook baie werk, soos hul verdedigingspatrone, maar die boustene is gelê en nou kan van die diamante wat ontdek is, geslyp word.
Oud-Pretorianer se Finne verniel Estland
Die Bokke het gewen ten spyte van al die kwotas wat hulle moet saamsleep? Dis gewis 'n prestasie. Dink net hoe sal hulle vaar as die beste span gekies mog word. Is dit waar dat die nuwe kaptein nie veel gedoen het nie?
dit was al die stress en dui vashou die moeite wrrd! dit is nog nie soos in 1995 nie, maar ai, rassie het my weer laat moed skep. wel gedaan manne!! maak nou net wat nog verkeerd is reg. hier kom n ding!
Daar is natuurlik twee vrae wat opkom wanneer iemand praat oor SA-Rugby. Die eerste is hoe lank voor rastellende aksie enige goeie werk tot niet maak, die tweede is hoe lank is die blanke Afrikaner bereid om iets te ondersteun waar hy nie welkom is nie maar geld vir alles betaal.